《食西瓜》
宋代·方一夔

恨无纤手削驼峰，醉嚼寒瓜一百筒。半岭花衫粘唾碧，一痕丹血搯肤红。

香浮笑语牙生水，凉入衣襟骨有风。从此安心师老圃，青门何处问穷通。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。